**2. A feladat a középkori művelődéssel kapcsolatos.**

**Válaszoljon a kérdésekre a források és ismeretei segítségével!**

„Ahogyan mármost a szent tudomány a hit világosságán alapul, úgy a filozófia az

ész természetes világosságán; ezért lehetetlen, hogy azok az állítások, amelyek a

filozófiához tartoznak, ellentétesek legyenek a hittételekkel. […] Ha pedig a

filozófusok állításai között olyat találunk, ami ellentétes a hittel, az nem filozófia,

hanem a filozófiának az ész hiányosságából fakadó hibás használata.”

*(Aquinói Szent Tamás)*

**a) Saját szavaival fogalmazza meg, mi a forrás fő gondolata!** *Ne a forrásból idézzen!*

(1 pont)

…………………………………………………………………………………………………

…………………………………………………………………………………………………

**b) Nevezze meg a fenti forráshoz kapcsolható filozófiai irányzatot!** (1 pont)

…………………………………………………

**c) Nevezze meg, melyik ókori filozófus hatott leginkább a középkori tudományos**

**gondolkodásra!** (1 pont)

……………………………….

**d) Melyik évszázadhoz és melyik szerzetesrendhez köthető Aquinói Szent Tamás**

**tevékenysége?** *Húzza alá a felsoroltak közül a megfelelő évszázadot, illetve a szerzetesrend*

*nevét!* (Elemenként 0,5 pont.)

XI. század XIII. század XV. század

domonkos rend jezsuita rend johannita rend

**Megoldás**

**2. Középkori művelődés (Összesen 4 pont.)**

**a) (1 pont)**

A hit (vallás, teológia) és tudomány (ész) összeegyeztethetők, *vagy* a kettős igazság gondolata

(hit/teológia és tudomány) *vagy* a hit/teológia elsődlegessége a tudománnyal szemben.

*(Minden hasonló értelmű, saját szavakkal megfogalmazott helyes válasz elfogadható. A*

*forrásból kiemelt idézet nem fogadható el.)*

**b) (1 pont)**

skolasztika *(Elfogadható még: tomizmus.)*

**c) (1 pont)**

Arisztotelész *(Elfogadható még: Platón.)*

**d) (Elemenként 0,5 pont.)**

XIII. sz.

domonkos rend